IN407A 2020/178-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE SANXENXO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 31/03/2021)

Primeiro.- O 27 de outubro de 2020, a empresa UFD Distribución Electricidad S. A. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada Substitución apoio 9PC5DE00 da VLG802 e instalación de TLC. Examinado o proxecto de execución, conclúese que ten como finalidade a substitución do apoio HV-630/11 por un apoio C-3000/14 no circuíto aéreo da liña de media tensión VLG802 e a retirada da derivación que parte do apoio existente que está en desuso. No apoio proxectado instalárase un telecontrol, retensando o van existente e volvendo a tender un van novo As obras sitúanse no lugar de Aios, na parroquia de Noalla, no concello de Sanxenxo (Pontevedra). Segundo.- Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas que non emitiron ningún condicionado ao respecto. Terceiro.- Mediante escrito do 16 de novembro de 2020, esta xefatura territorial notificou a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida ás persoas que figuran afectadas pola declaración de utilidade pública na relación de bens e dereitos achegada pola empresa promotora. Ademais, para aqueles casos nos que non foi posible efectuar notificacións, o 3 de decembro de 2020 e o 11 de decembro de 2020 publicouse o correspondente anuncio no Diario Oficial de Galicia (DOG) e Tablón Edictal Único (TEU) do Boletín Oficial do Estado (BOE), respectivamente, co fin de realizar a notificación por comparecencia. Cuarto.- O proxecto someteuse ao trámite de información pública mediante resolución do 16 de novembro de 2020 publicada nos seguintes medios: Durante o mencionado trámite, recibíronse as alegacións presentadas por CYC Piñeiro SL. A continuación resúmese o seu contido: Alega que as parcelas afectadas se encontran dentro do solo SU4, onde se van a construír 71 vivendas, que ten formalizada unha solicitude de recuamento do tramo de liña aérea que cruza a urbanización e outra solicitude dunha instalación dun centro de transformación onde cre que poden situar o telecontrol. Declara que non procede a colocación dun apoio nin dun telecontrol nun tramo de liña no que solicitaron o recuamento por non ser viable a LMTA existente coa construción de vivendas da urbanización. Quinto.- As alegacións presentadas foron trasladadas á empresa promotora. A continuación resúmese a contestación de UFD Distribución Electricidad SA: Declara que teñen unha solicitude de recuamento aberta relacionada co este proxecto, pero non se encontra ratificada polo cliente. Tamén alega que se o cliente ratifica o recuamento se procederá á solicitude de desistencia da tramitación deste expediente administrativo. Sexto.- Os servizos técnicos da xefatura territorial á vista da documentación contida no expediente emitiron informe favorable sobre a solicitude de autorización e declaración de utilidade pública. Primeiro.- A Xefatura Territorial de Pontevedra é competente para resolver este expediente con fundamento no Decreto 230/2020, do 23 de decembro, da Vicepresidencia Segunda e Consellería de Economía, Empresa e Innovación, polo que se establece a estrutura orgánica da Vicepresidencia Segunda e Consellería de Economía, Empresa e Innovación (DOG nº 5, do 11 de xaneiro de 2021) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.- A lexislación de aplicación ao presente expediente é: Terceiro.- As características técnicas máis salientables do proxecto Substitución apoio 9PC5DE00 da VLG802 e instalación de TLC, para a que UFD Distribución Electricidad S. A. solicita a autorización administrativa de previa, autorización administrativa de construción e declaración de utilidade pública, son: Cuarto.- Con respecto ás alegacións presentadas, visto o contido destas e as respostas do promotor exponse o seguinte: En relación á solicitude de recuamento cabe remitir á contestación de UFD Distribución Electricidad SA na que destaca que se o cliente ratifica o recuamento se procederá a desistencia da tramitación deste expediente administrativo. Ademais CYC Piñeiro SL non xustifica o cumprimento conxunto dos apartados do artigo 161 do Real Decreto 1955/2000, do 1 de decembro polo que se regula as actividades de transporte, distribución, comercialización e procedementos de autorización de instalacións de enerxía eléctrica. Conforme con todo o indicado, Primeiro. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada Substitución apoio 9PC5DE00 da VLG802 e instalación de TLC (expediente IN407A 2020/178-4), cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 16 de marzo de 2021 O xefe territorial Tomás Nogueiras Nieto